Intențiile companiei Xiaomi de a-și extinde operațiunile online și în Europa, respectiv SUA prind formă. Astfel, compania a anunțat recent că din data de 1 Iunie, va fi deschis un prim magazin online de accesorii pentru clienții din SUA, care pot plasa comenzi cu începe de la ora 7 pm, iar pentru consumatorii din Franța, Germania și Regatul Unit, vânzările de produse online vor fi disponibile de pe data de 2 Iunie, cu începere de la ora 1 pm (ora locală). Pentru moment, clienții pot opta pe partea de accesorii pentru două baterii externe Mi Power Bank de 5000 mAh (9,99 dolari) și 10400 mAh (13,99 dolari), căștile premium Mi Headphones (79,99 dolari) și brățara inteligentă Mi Band (14,99 dolari). Potențialii clienți sunt invitați să se înregistreze pe site, pentru a putea plasa mai ușor o comandă. Produsele vor fi livrate direct din China, cu garanție.